ananddey/assamese-wiki-corpus huggingface dataset:
নেমুটেঙা পখিলা

নেমুটেঙা পখিলা (, বৈজ্ঞানিক নাম-Papilio demoleus) এবিধ সতকাই দেখা পোৱা (common) আৰু বহুলভাৱে বিস্তৃত হৈ থকা চাতকনেজীয়া পখিলা (Swallowtail butterfly)ৰ প্ৰজাতি৷ ই প্ৰধানকৈ নেমুটেঙা জাতীয় উদ্ভিদক পোষক (host plant) হিচাপে ব্যৱহাৰ কৰে বাবে এই পখিলাবিধৰ নাম নেমুটেঙা পখিলা দিয়া হয়৷ অন্যান্য চাতকনেজীয়া পখিলাৰ দৰে ইয়াৰ এডাল স্পষ্ট নেজ নাথাকে৷

বিৱৰণ

নেমুটেঙা পখিলাৰ নেজ নাথাকে৷ ইয়াৰ পাখিৰ দৈৰ্ঘ্য ৮০-১০০ মিমি৷ ইয়াৰ পাখিৰ বৰণ ক'লা৷ পাখিত বেঁকা হালধীয়া বৰণৰ কিছুমান আঁচ থকা দেখা যায়৷ ইয়াৰ উপৰিও পখিলাবিধৰ আগফালৰ পাখিত অসংখ্য অসমান দাগ আছে৷ ইয়াৰ পিছফালৰ পাখিদুখন লগ হোৱা অংশত এটা ৰঙা দীঘলীয়া ফোঁট থাকে৷

As the butterfly caterpillar ages, its hunger for leaf tissue continues to grow.
Oman, UAE, Saudi Arabia, Kuwait, Bahrain, Qatar, Iran, western and possibly eastern Afghanistan, and western Pakistan, Sri Lanka, India (including the Andamans), Nepal, Burma, Thailand, the Philippines, Kampuchea, southern China (including Hainan, Guangdong province), Taiwan, Japan (rare strays), Malaysia, Singapore, Indonesia (Kalimantan, Sumatra, Sula, Talaud, Flores, Alor and Sumba), Papua New Guinea, Australia (including Lord Howe's island), apparently Hawaii and possibly other Pacific Ocean islands

বাসস্থান

The widespread range of Papilio demoleus indicates the butterfly's tolerance and adaptation to diverse habitats. It is to be found in savannahs, fallow lands, gardens, evergreen and semi-evergreen forests and shows a preference for stream and riverbeds.In India it is mostly found in the plains but can be found on the hills of peninsular India and up to 7000 feet in the Himalayas. It is common in urban gardens and may also be encountered in wooded country.

টেক্স'নমি

Five related butterflies form the group of lime butterflies in the genus Papilio of which Papilio demoleus Linnaeus, 1758 is the flagship species which gives the name to the group. The other morphologically related butterflies are:
Papilio demodocus (Esper, 1798)
Papilio erithonioides Grose-Smith, 1891.
Papilio grosesmithi Rothschild, 1926.
Papilio morondavana Grose-Smith, 1891.

Six subspecies are recognised in Papilio demoleus:

জীৱন-চক্ৰ

The number of generations of Papilio demoleus is dependent upon temperature

The newly hatched caterpillar stays in the middle of the upperside of the leaf.

The pupa, which is rugose, stout and 30 mm in length, has two projections to the front on its head and also one on its thorax

The adults fly in every month but are particularly abundant during and after the monsoons.

তথ্যসূত্ৰ

লগতে চাওক

Chattopadhyay, Jagannath. (2007),"Swallowtail Butterflies, Biology and Ecology of a few Indian Species." Desh Prakashan, Kolkata, West Bengal, India. ISBN 978-81-905719-1-3.

বাহ্যিক সংযোগ

Host plant database, NHM UK
line swallowtail on the UF / IFAS Featured Creatures Web site

আলোকচিত্ৰৰ ভঁৰাল

শ্ৰেণী:পখিলা
ভাৰতত নাৰীৰ যৌনাংগ বিকৃতকৰণ

ভাৰতৰ কিছুমান ইছলামিক গোটৰ মহিলাৰ যৌনাঙ্গ বিকৃতকৰণৰ (Female genital mutilation বা চমুকৈ FGM) প্ৰথা আছে। এইটো সাধাৰণতে ছোৱালী এজনীৰ সাত বছৰ বয়সত কৰা হয় আৰু ভগাঙ্কুৰৰ আৱৰণ (clitoral hood) সম্পূৰ্ণ বা আংশিকভাবে আঁতৰাই পেলোৱা হয়। এই বিকৃতিৰ ফলত নাৰীগৰাকী অস্বস্তিত ভুগাৰ পৰা বীজাণুৰ সংক্ৰমণলৈকে হ'ব পাৰে।

প্ৰথা

অনুশীলন

ভাৰতত চিয়া মুছলমানৰ দাউদী বোহৰা সম্প্ৰদায়ে FGM প্ৰথা অনুসৰণ কৰে, যিটো সম্প্ৰদায়ৰ সদস্য সংখ্যা প্ৰায় ১০ লাখ। খৎনা, খাফজ আৰু খাফদ নামেৰে জনাজাত এই অনুশীলন ছয়- সাত বছৰীয়া ছোৱালীৰ ওপৰত প্ৰয়োগ কৰা হয় আৰু ইয়াৰ ফলত ভগাঙ্কুৰৰ আৱৰণ সম্পূৰ্ণ বা আংশিকভাৱে আঁতৰাই পেলোৱা হয়। বোহৰা সম্প্ৰদায়ৰ অন্য ঠাল, যেনে চুলেমানী বোহৰা আৰু আলাৱি বোহৰাকে ধৰি অন্যান্য বোহৰা ঠাল আৰু কেৰালাৰ কিছুমান চুন্নী সম্প্ৰদায়ৰ লোকে মহিলাৰ যৌনাংগ বিকৃতকৰণৰ অনুশীলন কৰে বুলি কোৱা হয়।

পৰিণতি

ডাঃ মেঘনা ৰেড্ডী জে নামৰ এগৰাকী স্ত্ৰীৰোগ বিশেষজ্ঞই ২০১৮ চনত প্ৰতিবেদন দিছিল যে খৎনাৰ ফলত পৰৱৰ্তী জীৱনত জটিলতাৰ সৃষ্টি হ'ব পাৰে। যাৰ ভিতৰত আছে সন্তান জন্মৰ জটিলতা আৰু মূত্ৰনলীৰ সংক্ৰমণ। এটা ক্ষেত্ৰত এজনী ছোৱালীক খৎনা কৰাৰ পাছত বীজাণুৰ সংক্ৰমণ হৈছিল আৰু তাইক আৰোগ্য কৰিবলৈ যথেষ্ট প্ৰচেষ্টাৰ প্ৰয়োজন হৈছিল।

এটা সৰু অধ্যয়নত প্ৰসূতি আৰু স্ত্ৰীৰোগ বিশেষজ্ঞ ডাক্তৰ সুজাত ভালিয়ে বিছজনী বোহৰা পৰীক্ষা কৰিছিল। এনে ধৰণৰ অধ্যয়ন ভাৰতত প্ৰথম আছিল। সুজাত ভালিয়ে প্ৰতিবেদন দিছিল যে কেৱল এজন বিশেষজ্ঞইহে ভগাঙ্কুৰ কটা নোযোৱাকৈ ইয়াৰ আৱৰণখন কাটিব আৰু পৃথক কৰিবলৈ সক্ষম। বেছিভাগ পৰীক্ষাতে সেইসকল মহিলাৰ ভগাঙ্কুৰ কটা যোৱা পৰিলক্ষিত হৈছিল।

মুম্বাই স্থিত দুটা সংগঠন- "চাহিয়ো" আৰু "উই স্পিক আউট"-এ ফেব্ৰুৱাৰী ২০১৬ত "Each One Reach One" নামৰ এটা অভিযান আৰম্ভ কৰিছিল; ২০১৭ চনত ৰমজানৰ সময়ত এই অভিযানৰ পুনৰাবৃত্তি কৰা হৈছিল। প্ৰচাৰটোৱে মহিলাৰ যৌনাঙ্গ বিকৃত কৰণৰ বিষয়ে মতামত প্ৰচাৰ কৰিছিল। বোহৰা মহিলাৰ ওপৰত কৰা এক অনলাইন জৰীপত চাহিয়োৱে জানিব পাৰিলে যে ৮০ শতাংশ অংশগ্ৰহণকাৰীৰ ছয় বা সাত বছৰ বয়সত চুন্নত কৰা হৈছিল; ৮১ শতাংশই বিচাৰিছিল যে প্ৰথাটো বন্ধ হওক।

সমৰ্থন

২০১৭ চনৰ মে মাহত ছয়গৰাকী বোহৰা মহিলাই তেওঁলোকৰ "বিশ্বাস, ৰীতি-নীতি, সংস্কৃতি আৰু ধৰ্মীয় অধিকাৰ" সমৰ্থন কৰিবলৈ দাউদী বোহৰা ৱমেন ফৰ ৰিলিজিয়াছ ফ্ৰীডম (DBWRF) নামৰ সংগঠন এটা প্ৰতিষ্ঠা কৰে। ই মুফাদ্দাল চৈফুদ্দিনক অনুসৰণ কৰা প্ৰায় ৭৫,০০০ মহিলাৰ মতামতক প্ৰতিনিধিত্ব কৰে বুলি দাবী কৰা হৈছে। DBWRF-এ কৈছে যে দাউদী বোহৰাৰ দ্বাৰা অনুশীলন কৰা MGM এটা নিৰ্দোষ পদ্ধতি আৰু ই অঙ্গচ্ছেদ নহয়।
DBWRF-ৰ লক্ষ্য হৈছে "ভাৰতত দাউদী বোহৰা মহিলাৰ অধিকাৰৰ বাবে থিয় দিয়া", বিশেষকৈ যিসকল মহিলাই ধৰ্মীয় বিশ্বাস, প্ৰথা, ৰীতি-নীতি আৰু সংস্কৃতি অনুসৰণ কৰাত বাধাগ্ৰস্থ হৈছে, সেই সকলক সুৰক্ষা দিয়া। ২০১৮ চনৰ জুলাই মাহত জ্যেষ্ঠ অধিবক্তা অভিষেক মনু সিংভিয়ে উচ্চতম ন্যায়ালয়ত DBWRF-ক প্ৰতিনিধিত্ব কৰি কয় যে "দাউদী বোহৰা সম্প্ৰদায়ৰ মাজত প্ৰচলিত খৎনা ধৰ্মৰ এক অপৰিহাৰ্য অংশ আৰু ভাৰতৰ সংবিধানৰ অনুচ্ছেদ ২৫ আৰু ২৬ ৰ অধীনত তেওঁলোকৰ ধৰ্ম পালন আৰু প্ৰচাৰৰ অধিকাৰ সুৰক্ষিত।"

তথ্য উৎস

শ্ৰেণী:মানৱ অধিকাৰ উলঙ্ঘন
শ্ৰেণী:ভাৰতত নাৰীৰ অধিকাৰ
শ্ৰেণী:নাৰীৰ বিৰুদ্ধে হিংসা
শ্ৰেণী:ভাৰতৰ নাৰী
এমিলি ডিকিনছন

এমিলি এলিজাবেথ ডিকিনছন (; ডিচেম্বৰ ১০, ১৮৩০ – মে ১৫, ১৮৮৬) এগৰাকী মাৰ্কিন কবি আছিল। জীৱনকালত খুব কম পৰিচিত আছিল। তেওঁ মাৰ্কিন কবিতাৰ অন্যতম গুৰুত্বপূৰ্ণ ব্যক্তি হিচাপে পৰিগণিত। মেচাচুচেটছৰ আমহাৰ্ষ্টৰ এটা বিশিষ্ট পৰিয়ালত ডিকিনছনৰ জন্ম হৈছিল। সাত বছৰ আমহাৰ্ষ্ট একাডেমীত অধ্যয়ন কৰাৰ পিছত, তেওঁ আমহাৰ্ষ্টত থকা তেওঁৰ পৰিয়ালৰ ঘৰলৈ উভতি অহাৰ আগতে কম সময়ৰ বাবে মাউণ্ট হলিওক ফিমেল চেমিনেৰীত নামভৰ্তি কৰিছিল।

বিভিন্ন সাক্ষ্যই দেখুৱাইছে যে ডিকিনছনে তেওঁৰ জীৱনৰ বেছিভাগ সময় অকলশৰীয়াভাবে কটাইছিল। স্থানীয় লোকসকলে তেওঁৰ এই জীৱনধাৰাক উদ্ভট বুলি গণ্য কৰিছিল। বগা পোচাকৰ প্ৰতি তেওঁৰ এক আকৰ্ষণ গঢ় লৈছিল তেওঁ অতিথিসকলক সম্ভাষণ জনোৱাৰ ক্ষেত্ৰত আৰু জীৱনৰ পিছৰচোৱা শোৱনি কোঠা এৰি যাবলৈ অনিহা প্ৰকাশ কৰিছিল। ডিকিনছনে কেতিয়াও বিয়া কৰা নাছিল আৰু বন্ধুসকলৰ সৈতে তেওঁৰ সম্পৰ্ক সম্পূৰ্ণৰূপে চিঠিপত্ৰৰ ওপৰত নিৰ্ভৰশীল আছিল।

উদ্ধৃতি

সকলো মানুহে কয় ঈশ্বৰ সৰ্বব্যাপী; কিন্তু আমি ঈশ্বৰক বিচাৰি ফুৰোঁ এখন নিৰ্দিষ্ট ঠাইত।

ঈশ্বৰ ইয়াত বহি আছে, মোৰ আত্মাৰ ভিতৰলৈ চাইছে, মই সঠিক চিন্তা কৰিছোঁনে নাই। তথাপি মই ভয় কৰা নাই , কাৰণ মই শুদ্ধ আৰু ভাল হ’বলৈ চেষ্টা কৰিছোঁ; আৰু তেওঁ মোৰ প্ৰতিটো সংঘৰ্ষ জানে। — আবিয়াহ ৰুটলৈ চিঠি (২৯ জানুৱাৰী ১৮৫০)
Letter to Abiah Root (29 January 1850)

মোৰ বন্ধু-বান্ধৱেই মোৰ ‘সম্পত্তি’। সেয়ে ইয়াক সংগ্ৰহ কৰিবলৈ মোৰ লোভ হ'লে ক্ষমা কৰিবা।
ছেমুয়েল ব'লছলৈ চিঠি (অগষ্ট ১৮৫৮ বা ১৮৫৯),এমিলি ডিকিনছনৰ চিঠি #১৯৩ (১৯৫৮), সম্পাদিত: থমাছ এইচ জনছন, সহকাৰী সম্পাদক থিঅ'ডৰা ৱাৰ্ড
যদি মই এখন কিতাপ পঢ়োঁ আৰু ই মোৰ শৰীৰটোক এনেকৈ ঠাণ্ডা কৰি তোলে যে কোনো জুইয়ে মোক কেতিয়াও উম দিব নোৱাৰে, মই জানো যে সেইটো কবিতা। যদি মই শাৰীৰিকভাৱে অনুভৱ কৰোঁ যেন মোৰ মূৰৰ ওপৰ অংশটো উফৰি গৈছে, মই জানো যে সেইটো কবিতা। এইবোৰেই একমাত্ৰ উপায় যাৰ জৰিয়তে মই কবিতাক জানো। আন কোনো উপায় আছে নেকি?
লেটাৰ টু থমাচ ৱেণ্টৱৰ্থ হিচিনছন (১৮৭০), এমিলি ডিকিনছনৰ চিঠি #৩৪২এ (১৯৫৮), সম্পাদনা: থমাছ এইচ. জনছন, সহ সম্পাদক থিওডোৰা ৱাৰ্ড, পৃষ্ঠা ৪৭৪

জীয়াই থকাৰ অভিজ্ঞতা ইমানেই আচৰিত যে অন্য কামৰ বাবে ঠাই নাথাকে।
এমিলি ডিকিনছনৰ চিঠি (১৯৫৮), সম্পাদনা: থমাছ এইচ. জনছন, সহ সম্পাদক থিওডোৰা ৱাৰ্ড। "এমিলি ডিকিনছনৰ কবিতাত সচেতন আত্মা" - চাৰ্লছ এ. এণ্ডাৰছনৰ দ্বাৰা উদ্ধৃত, আমেৰিকান সাহিত্য, খণ্ড ৩১, সংখ্যা ৩ (নৱেম্বৰ ১৯৫৯), পৃষ্ঠা ২৯০-৩০৮

আমি বয়সৰ সৈতে পুৰণি নহওঁ, বৰঞ্চ প্ৰতিদিনে নতুন হ'বলৈ আগবাঢ়োঁ।
লেটাৰ টু ফ্ৰেন্সেছ আৰু লুইচ নৰক্ৰছ, ১৮৭২ৰ শেষৰ ভাগত

দয়া কৰি তেওঁ ৰ'ল মোৰ বাবে-
ৰথত আছিল ঠাই মাথোঁ দুজনৰ-
আৰু অমৰত্বৰ বাবে।
যিহেতু মৃত্যুলৈ ৰ'ব নোৱাৰিলোঁ মই দয়া কৰি তেওঁ ৰ'ল মোৰ বাবে-ৰথত আছিল ঠাই মাথোঁ দুজনৰ-আৰু অমৰত্বৰ বাবে।

উৎস

বাহ্যিক সংযোগ

লগতে চাওক

এলিজাবেথ গিলবাৰ্ট
চলমান ৰুশ্বদি
জে. কে. ৰাউলিং
জৰ্জ এলিয়ট
জৰ্জ বাৰ্ণাৰ্ড শ্ব'
ৰুডয়াৰ্ড কিপলিং
শ্ৰেণী:ইংৰাজী সাহিত্যিক
শ্ৰেণী:আমেৰিকান লেখক
নন্দনাথ শইকীয়া মহাবিদ্যালয়

নন্দনাথ শইকীয়া মহাবিদ্যালয় (ইংৰাজী: Nanda Nath Saikia College)
১৯৫৯ চনত প্ৰতিষ্ঠিত নন্দনাথ শইকীয়া মহাবিদ্যালয়, অসমৰ যোৰহাট জিলাৰ তিতাবৰত অৱস্থিত এখন উচ্চ শিক্ষানুষ্ঠান। এই মহাবিদ্যালয়খন ডিব্ৰুগড় বিশ্ববিদ্যালয়ৰ সৈতে সংযুক্ত আৰু অসমৰ অন্যতম পুৰণি স্নাতক মহাবিদ্যালয় হিচাপে পৰিচিত।

ইতিহাস

১৯৫৯ চনৰ ২২ জুলাই তাৰিখে নন্দনাথ শইকীয়া মহাবিদ্যালয় প্ৰতিষ্ঠা কৰা হৈছিল। তিতাবৰ মহকুমাৰ কেন্দ্ৰস্থলত অৱস্থিত এই মহাবিদ্যালয়খন অঞ্চলটোৰ উচ্চ শিক্ষাৰ প্ৰসাৰত গুৰুত্বপূৰ্ণ ভূমিকা পালন কৰি আহিছে। মহাবিদ্যালয়খন ডাঃ জীৱকান্ত শইকীয়াই তেওঁৰ ভাতৃ তথা সমাজকৰ্মী নন্দনাথ শইকীয়াৰ স্মৃতিত দান কৰা ভূমিত প্ৰতিষ্ঠা কৰা হৈছে।

স্বীকৃতি

মহাবিদ্যালয়খন ডিব্ৰুগড় বিশ্ববিদ্যালয়ৰ সৈতে সংযুক্ত। লগতে ই বিশ্ববিদ্যালয় অনুদান আয়োগৰ (UGC) ২(f) আৰু ১২(B) ধাৰাৰ অধীনত স্বীকৃতিপ্ৰাপ্ত।
নন্দনাথ শইকীয়া মহাবিদ্যালয়ক ৰাষ্ট্ৰীয় মূল্যায়ন আৰু স্বীকৃতি পৰিষদ (NAAC)ৰ দ্বাৰা তৃতীয় চক্ৰৰ মূল্যায়নত ‘A+’ গ্ৰেড (CGPA of 3.26) ৰে স্বীকৃতি প্ৰদান কৰা হৈছে।

শিক্ষাক্ৰম

মহাবিদ্যালয়খনত কলা আৰু বিজ্ঞান শাখাত স্নাতক স্তৰৰ পাঠ্যক্ৰম প্ৰদান কৰা হয়।

কলা বিভাগ

অসমীয়া
ইংৰাজী
ইতিহাস
শিক্ষা
অৰ্থনীতি
ৰাজনীতি বিজ্ঞান
ভূগোল

বিজ্ঞান বিভাগ

পদাৰ্থ বিজ্ঞান
ৰসায়ন বিজ্ঞান
গণিত
উদ্ভিদ বিজ্ঞান
প্ৰাণীবিজ্ঞান
কম্পিউটাৰ প্ৰয়োগ

অৱস্থান

মহাবিদ্যালয়খন তিতাবৰৰ ধোদৰ আলিৰ কাষত অৱস্থিত। ই যোৰহাট চহৰৰ পৰা প্ৰায় ২১ কিলোমিটাৰ দক্ষিণে অৱস্থিত।

বাহ্যিক সংযোগ

নন্দনাথ শইকীয়া মহাবিদ্যালয়ৰ আধিকাৰিক ৱেবছাইট

তথ্যসূত্ৰ

Category:অসমৰ মহাবিদ্যালয়
শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:যোৰহাট জিলা
দক্ষিণ কামৰূপ মহাবিদ্যালয়

দক্ষিণ কামৰূপ মহাবিদ্যালয় (ইংৰাজী: Dakshin Kamrup College) হ'ল কামৰূপ জিলাৰ অন্তৰ্গত মিৰ্জাৰ এখন ঐতিহ্যমণ্ডিত শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অধীনস্থ।

পাঠ্যক্ৰম

দক্ষিণ কামৰূপ মহাবিদ্যালয়ত নিম্নোক্ত পাঠ্যক্ৰমসমূহৰ শিক্ষা প্ৰদান কৰা হয়। মহাবিদ্যালয়খন গুৱাহাটী বিশ্ববিদ্যালয়ৰ অধীনস্থ।
উচ্চতৰ মাধ্যমিক (কলা আৰু বিজ্ঞান)
স্নাতক (কলা আৰু বিজ্ঞান)
স্নাতকোত্তৰ (অসমীয়া)
BMC
B.VOC

বিভাগসমূহ

কলা:
ইংৰাজী বিভাগ
অসমীয়া বিভাগ
শিক্ষা বিভাগ
অৰ্থনীতি বিভাগ
ইতিহাস বিভাগ
ৰাজনীতি বিজ্ঞান বিভাগ
দৰ্শন বিভাগ
ভূগোল বিভাগ

বিজ্ঞান:
ৰসায়ণ বিজ্ঞান বিভাগ
পদাৰ্থ বিজ্ঞান বিভাগ
গণিত বিভাগ
উদ্ভিদ বিজ্ঞান বিভাগ
প্ৰাণী বিজ্ঞান বিভাগ
কম্পিউটাৰ বিজ্ঞান বিভাগ

তথ্য সংগ্ৰহ

বাহ্যিক সংযোগ

মহাবিদ্যালয়খনৰ ৱেবচাইট

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
খেলমা জনগোষ্ঠী

উত্তৰ-পূব ভাৰতৰ প্ৰাচীন কুকি জনগোষ্ঠীসমূহৰ ভিতৰত খেলমা বা সাকাচেপ অন্যতম। তেওঁলোকে ডিমা হাচাও, কাৰ্বি আংলং, জয়ন্তিয়া পাহাৰকে ধৰি অসমৰ কেইবাটাও অঞ্চলত বাস কৰে। তাৰোপৰি নাগালেণ্ড, মিজোৰাম আৰু ত্ৰিপুৰাতো বসবাস কৰে।।

সংস্কৃতি

তেওঁলোকৰ জীৱন-ধাৰণৰ পদ্ধতি আৰু অভ্যাস চিন-কুকি জনসংখ্যাৰ আন জনগোষ্ঠীৰ সৈতে ওতঃপ্ৰোতভাৱে মিল আছে। ডিমা হাচাও জিলাৰ বাসিন্দাসকলৰ ভিতৰত খেলমা অন্যতম সৰু সম্প্ৰদায়। ভাষা, ৰীতি-নীতি আৰু পৰম্পৰাৰ ফালৰ পৰা খেলমা বংশৰ বিয়াতে আৰু হাৰংখোলৰ লগত বহুত মিল আছে। পূৰ্বতে চুবুৰীয়া ভৈয়ামৰ থলুৱা লোকৰ দৰে মৃতদেহ দাহ কৰিছিল। কিন্তু পিছলৈ খ্ৰীষ্টান ধৰ্ম গ্ৰহণ কৰে। কিছুমান ক্ষেত্ৰত পৰম্পৰাগত প্ৰভাৱো খ্ৰীষ্টান বিশ্বাস আৰু আচাৰ-ব্যৱহাৰৰ সৈতে জড়িত হৈ পৰিছে।

তথ্য সংগ্ৰহ

শ্ৰেণী:উত্তৰ-পূব ভাৰতৰ জনগোষ্ঠী
ইউৰেনাচ (গ্ৰীক দেৱতা)

ইউৰেনাচ হৈছে প্ৰাচীন গ্ৰীচৰ আকাশৰ আদিদেৱতা। তেওঁৰ ৰোমান সমকক্ষ দেৱতা হৈছে কেইলাচ। পৌৰাণিক গ্ৰীক সাহিত্যৰ মতে ইউৰেনাচ বা পিতৃ-আকাশ হৈছে আদি ভূমিদেৱী গেইয়াৰ পুত্ৰ তথা পতি। হেচিঅ'ডৰ থিঅ'গনিৰ মতে ইউৰেনাচক গেইয়াই অকলেই ধাৰণ কৰিছিল। কিন্তু অন্যান্য সূত্ৰৰ মতে ইউৰেনাচৰ জন্ম নিক্স অথবা ইথাৰ আৰু হেমেৰাৰ পৰা হৈছিল। ইউৰেনাচ আৰু গেইয়া প্ৰথম প্ৰজন্মৰ টাইটানসকলৰ পিতৃ-মাতৃ আৰু অধিকাংশ গ্ৰীক দেৱ-দেৱীৰ পূৰ্বপুৰুষ। কিন্তু ধ্ৰুপদী সময়ছোৱাত ইউৰেনাচৰ বাবে উৎসৰ্গিত কোনো ধৰ্মীয় পন্থাৰ চিন পোৱা নাযায়। প্ৰাচীন গ্ৰীক মৃৎশিল্পত ইউৰেনাচৰ উপস্থিতি দেখা নাযায়। অৱশ্যে হোমাৰৰ মহাকাব্য অনুসৰি ভূমি, আকাশ আৰু ষ্টিক্স নদী (পৃথিৱী আৰু পাতালপুৰীৰ সীমাৰ নদী) সংযুক্তও হ'ব পাৰে।

আখ্যান

হেচিঅ'ডৰ থিঅ'গনিৰ সৃষ্টিৰ আখ্যান অনুসৰি প্ৰত্যেক ৰাতি ইউৰেনাচে পৃথিৱীক ঢাকি ধৰি গেইয়াৰ সৈতে মিলনৰত হয় কিন্তু গেইয়াৰ গৰ্ভজাত সন্তানসকলক তেওঁ ঘৃণা কৰে। হেচিঅ'ডে তেওঁলোকৰ প্ৰথম ছগৰাকী পুত্ৰ আৰু প্ৰথম ছগৰাকী কন্যাক টাইটান হিচাপে, এশখন হাতযুক্ত তিনিটা দৈত্যক হেকাটনখিয়েৰ আৰু এচকুৱা দানৱসকলক চাইক্ল'পচ হিচাপে নামকৰণ কৰে।

ইউৰেনাচে গেইয়াৰ কনিষ্ঠতম সন্তানসকলক পৃথিৱীৰ অভ্যন্তৰৰ টাৰটাৰাচত বন্দী কৰি ৰাখে আৰু এই কথাত গেইয়াই কষ্ট পায়। তেওঁ এখন কাঁ‌চি সাজি তাৰে ইউৰেনাছক পুৰুষত্বহীন কৰিবলৈ আহ্বান জনায়। কনিষ্ঠ টাইটান ক্ৰ'নচ আছিল আটাইতকৈ উচ্চাকাংক্ষী আৰু কেৱল তেওঁহে এই কাম কৰিবলৈ আগ্ৰহ প্ৰকাশ কৰে। সেইমতে ক্ৰ'নচে ইউৰেনাচক আক্ৰমণ কৰি তেওঁৰ অণ্ডকোষ খণ্ডিত কৰে আৰু তাক সমুদ্ৰত নিক্ষেপ কৰে।

এই ভয়ানক কাণ্ড কৰাৰ বাবে ইউৰেনাচে তেওঁৰ পুত্ৰসকলক 'দমনমূলক দেৱতা' আখ্যা দিয়ে। ইউৰেনাচৰ দেহৰ পৰা নিৰ্গত ৰক্ত ভূমিত পৰাৰ লগে লগে দানৱ, মিলি (একপ্ৰকাৰৰ বনদেৱতা), ফিউৰি আৰু টেলকাইনসকলৰ জন্ম হয়। সমুদ্ৰত পতিত দেহাংশৰ পৰা এফ্ৰোডাইটিৰ উৎপত্তি হয়।

তথ্য সংগ্ৰহ

শ্ৰেণী:গ্ৰীক দেৱতা
সুৰেন দাস মহাবিদ্যালয়

সুৰেন দাস মহাবিদ্যালয় হৈছে ১৯৭৯ চনত স্থাপিত অসমৰ কামৰূপ জিলাৰ হাজোত অৱস্থিত এখন সাধাৰণ স্নাতক মহলাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত। এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰীৰ পাঠ্যক্ৰম আগবঢ়ায়। মহাবিদ্যালয়খনত কামৰূপৰ আটাইতকৈ ডাঙৰ চেমিনাৰ হলটো আছে। ১৯৭৯ চনত হাজোৰ স্থানীয় লোকসকলৰ সহযোগত সুৰেন দাসে মহাবিদ্যালয়খন আৰম্ভ কৰিছিল। ড° হিৰণ্য শৰ্মা হৈছে মহাবিদ্যালয়খনৰ অধ্যক্ষ।

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
মৰীচিকা

মৰীচিকা (ইংৰাজী: Mirage) উত্তপ্ত মৰুভূমি অঞ্চলত সম্পূৰ্ণ বিজ্ঞানসন্মত কাৰণত হোৱা এক দৃষ্টি বিভ্ৰম। মৰীচিকাৰ সংঘটিত হয় পোহৰৰ পূৰ্ণ প্ৰতিফলনৰ ফলত। এই পৰিঘটনাত অদূৰত পানীৰ উৎস থকা যেন বোধ হয়, যদিও দৰাচলতে তেনে ধৰণৰ একো নাথাকে। খুব গৰমৰ দিনত, পকী ৰাস্তাতো এনে পৰিঘটনা দেখা পোৱা যায় আৰু ৰাস্তাত পানী পৰি আছে বুলি ভুল কৰা যায়।
মৰুভূমিৰ বালিৰ গাতে লাগি থকা বায়ুস্তৰ গৰম আৰু ক্ৰমান্বয়ে ওপৰলৈ চেঁচা। উষ্ণ বায়ুৰ ঘনত্ব আৰু প্ৰতিসৰণাংক কম। গতিকে পোহৰৰ মাধ্যম হিচাপে ওপৰৰ স্তৰবোৰ ঘনতৰ আৰু তলৰ স্তৰবোৰ লঘুতৰ। ধৰা হওক, মৰুভূমিৰ মাজৰ কোনো অংশত ওখ গছ বা তেনে কোনো বস্ত্ত আছে। এতিয়া গছজোপাৰ ওপৰৰ পৰা অহা পোহৰ ৰশ্মিবোৰ তললৈ আহি থাকোতে প্ৰতিটো লঘুতৰ মাধ্যমত তাৰ কিছু প্ৰতিসৰণ ঘটিব আৰু এনেভাৱে পিছৰ স্তৰবোৰৰ বাবে আপতন কোণ বাঢ়ি যাব। প্ৰতিসাৰক মাধ্যমৰ ক্ষেত্ৰত, আপতন কোণ নিৰ্দিষ্ট মানতকৈ বেছি হ’লে প্ৰতিসৰণ নহৈ প্ৰতিফলন হয়। এই পৰিঘটনাক পোহৰৰ পূৰ্ণ প্ৰতিফলন বুলি কোৱা হয়। পোহৰৰ পূৰ্ণ প্ৰতিফলনৰ বাবে কোনো এটা স্তৰত গছডালৰ পৰা অহা পোহৰ ৰশ্মিও প্ৰতিসৰিত নহৈ প্ৰতিফলিত হৈ কোনো বাটৰুৱাৰ চকুত পৰেগৈ। তাৰ ফলত তেওঁ গছজোপাৰ ওলোটা প্ৰতিবিম্ব এটা দূৰত দেখিবলৈ পাব। যিহেতু পানী (এই ক্ষেত্ৰত পানীৰ পুখুৰী বা তেনে কোনো উৎসই দাপোন হিচাপে কাম কৰিব) থাকিলেহে একেলগে লক্ষ্যবস্ত্ত (গছ) আৰু তাৰ ওলোটা প্ৰতিবিম্ব (গছডালৰ প্ৰতিবিম্ব) দেখা পোৱাটো সম্ভৱ, গতিকে বাটৰুৱাজনে দূৰত পানীৰ উৎস আছে বুলি ভুল কৰিব। এই দৃষ্টিভ্ৰমে মৰীচিকা।

তথ্য সংগ্ৰহ

বাহ্যিক সংযোগ

শ্ৰেণী:আলোক বিজ্ঞান
২ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৫৩ - পাকিস্তান ইছলামিক গণতন্ত্ৰত পৰিণত হয়।
১৯৮৭ - কাঠমাণ্ডুত ’ছাৰ্ক’ শীৰ্ষ সন্মিলন অনুষ্ঠিত হয়।

জন্ম

১৫৩৪ - ৰামদাস, চতুৰ্থ শিখ গুৰু।
১৭৮০ - মহাৰাজা ৰঞ্জিত সিংহ, পঞ্জাব কেশৰী নামে জনাজাত শিখ সম্ৰাট।
১৯৩৩ - অন্নদা শইকীয়া, অসমৰ সমাজসেৱী আৰু সাহিত্যিক।
১৯৬৫ - শ্বাহৰুখ খান, ভাৰতীয় অভিনেতা।
১৯৭৬ - দীপান্বিতা শৰ্মা, অসমীয়া অভিনেত্ৰী তথা ছুপাৰ মডেল।
১৯৮১ - ঈশা দেউল, ভাৰতীয় চলচ্চিত্ৰ অভিনেত্ৰী।
১৯৮২ - যোগেশ্বৰ দত্ত, ভাৰতীয় মল্লযোদ্ধা।

মৃত্যু

১৯৯৮ - ভিনচেণ্ট উইনটাৰ, স্কটিছ অভিনেতা।
২০১৫ - মাইক ডেভিছ, বিখ্যাত টেনিছ খেলুৱৈ।

দিৱস

ভাৰতীয় আগমন দিৱস (মৰিছাছ)।

তথ্যসূত্ৰ

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
গুৰজিৎ ​​কৌৰ

গুৰজিৎ ​​কৌৰ (; জন্ম: ২৫ অক্টোবৰ ১৯৯৫) এগৰাকী ভাৰতীয় মহিলা ফিল্ড হকী খেলুৱৈ। ডিফেণ্ডাৰৰ পজিচনত খেলে আৰু দলৰ নিৰ্দিষ্ট ড্ৰেগ ফ্লিকাৰো। তেওঁ আন্তঃৰাষ্ট্ৰীয় পৰ্যায়ত ভাৰতক প্ৰতিনিধিত্ব কৰিছে, শেহতীয়াকৈ হকী বিশ্বকাপ ২০১৮ত। ভাৰতৰ এছিয়া কাপ খিতাপ জয়ৰ সময়ত তেওঁ ৮টা গ'ল দি আটাইতকৈ সফল গ'লদাতা আছিল।
২০১৮ চনৰ জুলাই মাহলৈকে তেওঁ ৫৩খন আন্তঃৰাষ্ট্ৰীয় মেচ খেলিছে।
২০২০-২১ বৰ্ষৰ বাবে এফ আই এইচৰ বছৰৰ শ্ৰেষ্ঠ খেলুৱৈ বঁটাত তেওঁক মহিলাৰ "বছৰৰ শ্ৰেষ্ঠ খেলুৱৈ" হিচাপে নিৰ্বাচিত কৰা হয়। ৰাষ্ট্ৰীয় পৰ্যায়ত পঞ্জাব আৰু ভাৰতক প্ৰতিনিধিত্ব কৰা ভাৰতীয় মহান খেলুৱৈ আছিল।

আৰম্ভণি জীৱন

১৯৯৫ চনৰ ২৫ অক্টোবৰত, পঞ্জাৱৰ অমৃতসৰৰ মিয়াদি কালান গাঁৱত গুৰজিৎ ​​কৌৰৰ জন্ম হৈছিল। পিতৃ-মাতৃ সতনম সিং আৰু হৰজিন্দৰ কৌৰৰ ঘৰ এটা খেতিয়ক পৰিয়ালত। তাইৰ এগৰাকী ডাঙৰ ভনীয়েক আছে প্ৰদীপ কৌৰ। তাইক আৰু তাইৰ ভনীয়েকক মানসম্পন্ন শিক্ষা দিয়াটো তাইৰ মাক-দেউতাকৰ বাবে গুৰুত্বপূৰ্ণ আছিল, সেয়েহে তেওঁলোকে গাঁৱৰ স্থানীয় চৰকাৰী বিদ্যালয়খনৰ পৰিৱৰ্তে ১৩ কিলোমিটাৰতকৈও অধিক দূৰৈৰ আজনলাৰ এখন ব্যক্তিগত বিদ্যালয়লৈ পঠিয়াবলৈ বাছি লৈছিল। গুৰজিতৰ পিতৃ সতনম সিঙে নিজৰ ছোৱালীকেইজনীক চাইকেলত ভৰাই স্কুললৈ লৈ গৈছিল আৰু গোটেই দিনটো তেওঁলোকৰ স্কুল নোযোৱালৈকে অপেক্ষা কৰি তেওঁলোকক ঘূৰাই আনিবলৈ ফেৰীৰে লৈ গৈছিল।

যিহেতু এইটো ব্যৱহাৰিক সমাধান নাছিল, সেয়েহে অৱশেষত তেওঁৰ পিতৃ-মাতৃয়ে তেওঁলোকৰ দুগৰাকী কন্যাক ২০০৬ চনত পঞ্জাৱৰ টাৰ্ণ তৰণ জিলাৰ কাইৰনত ৭০ কিলোমিটাৰতকৈও অধিক দূৰৈৰ এখন বৰ্ডিং স্কুললৈ পঠোৱাৰ সিদ্ধান্ত লয়।
সংঘটিতভাৱে কাইৰন আছিল আটাইতকৈ পুৰণি আৰু বিখ্যাত মহিলা হকী নাৰ্চাৰীসমূহৰ ভিতৰত অন্যতম, আৰু ইয়াতেই দুয়োগৰাকী ভগ্নীয়ে এই খেলবিধৰ প্ৰতি থকা আকৰ্ষণ আৱিষ্কাৰ কৰিছিল। হকীত তেওঁলোকৰ উৎকৃষ্টতাই তেওঁলোকক বিদ্যালয়খনৰ চৰকাৰী শাখাত স্থান লাভ কৰিছিল, তেওঁলোকক বিনামূলীয়া শিক্ষা আৰু খাদ্যৰ সুবিধা প্ৰদান কৰিছিল, যিটোৱে ভগ্নীসকলৰ নগদ ধনৰ অভাৱত ভোগা পিতৃ-মাতৃৰ বাবে সকাহ দিছিল।

কৰ্মজীৱন

২০১৪ চনত ছিনিয়ৰ নেচনেল কেম্পলৈ মাতি অনাৰ সময়ত গুৰজিৎ ​​কৌৰে দেশৰ হৈ খেলাৰ প্ৰথমটো শ্বট পাইছিল। কিন্তু তেওঁ দলত স্থান নিশ্চিত কৰিব পৰা নাছিল।

হকী বিশ্বকাপ ২০১৮ৰ পূৰ্বে ভাৰতীয় দলটোৱে স্পেইন ট্যুৰ নামেৰে অভিহিত স্পেইনৰ জাতীয় দলটোৰ বিৰুদ্ধে ধাৰাবাহিকভাৱে পাঁচখন মেচ খেলিছিল আৰু ৪-১ গ’লত জয়লাভ কৰিছিল। চূড়ান্ত মেচত গুৰজিৎ ​​কৌৰে অধিনায়ক ৰাণী ৰামপালৰ সৈতে দুটা গ'ল দিয়ে যিয়েও দুটা গ'ল দিয়ে আৰু চূড়ান্ত স্ক'ৰ ৪-১ হয়।

গুৰজিৎ ​​কৌৰ ভাৰতৰ ডিফেণ্ডাৰ আৰু ড্ৰেগ ফ্লিকাৰ হিচাপেও হকী বিশ্বকাপ দলৰ অংশ।

২০২০ চনৰ গ্ৰীষ্মকালীন অলিম্পিকত অষ্ট্ৰেলিয়াৰ বিৰুদ্ধে একমাত্ৰ গ’লটো দি গুৰজিৎ ​​কৌৰে আন এক আকৰ্ষণীয় প্ৰদৰ্শন আগবঢ়ায়। ইয়াৰ ফলত ভাৰতে প্ৰথমবাৰৰ বাবে অলিম্পিক মহিলা হকীৰ ছেমি ফাইনেলত প্ৰৱেশ কৰাত সহায় কৰে।

তথ্য সংগ্ৰহ

শ্ৰেণী:খেলুৱৈ
শ্ৰেণী:ভাৰতীয় নাৰী
জোতিমণি চেনিমলাই

জোতিমণি চেনিমলাই ( ; জন্ম: ৯ আগষ্ট ১৯৭৫) এগৰাকী ভাৰতীয় ৰাজনীতিবিদ, সাহিত্যিক, সমাজকৰ্মী। ভাৰতীয় জাতীয় কংগ্ৰেছৰ সদস্য হিচাপে ২০১৯ চনত তামিলনাডুৰ কাৰুৰৰ পৰা লোকসভালৈ তেওঁ নিৰ্বাচিত হৈছিল। কম বয়সতে ৰাজনীতিত যোগদান কৰা জোতিমণিয়ে ক্ৰমে ভাৰতীয় যুৱ কংগ্ৰেছ আৰু তামিলনাডু যুৱ কংগ্ৰেছৰ সাধাৰণ সম্পাদক আৰু উপ-সভাপতি হিচাপে সুকীয়াকৈ কাৰ্যনিৰ্বাহ কৰিছিল।

সংক্ষিপ্ত জীৱন

১৯৭৫ চনৰ ৯ আগষ্টত কাৰুৰ জিলাৰ আৰাভাকুৰিচিৰ পেৰিয়া থিৰুমাংগালমত চেনিমলাই আৰু মুথুলক্ষ্মীৰ ঘৰত জোতিমণিৰ জন্ম হয়। তেওঁৰ দেউতাক চেনিমলাই আছিল এজন খেতিয়ক। শৈশৱতে তেওঁ দেউতাক চেনিমালাইক হেৰুৱাইছিল। মাতৃ মুথুলক্ষ্মীৰ সহযোগত তেওঁ উদুমলাইপেটস্থিত শ্ৰী জি.ভি.জি বিশালাক্ষী মহাবিদ্যালয়ত স্নাতক ডিগ্ৰী লাভ কৰে। কলেজীয়া দিনত কলেজ ষ্টুডেণ্টছ ইউনিয়নৰ অধ্যক্ষ হিচাপে তেওঁ নিৰ্বাচিত হৈছিল। তেওঁ কলেজত এন এছ এছ কেম্পত সক্ৰিয় অংশগ্ৰহণকাৰী আছিল আৰু সমাজ সেৱাৰ কাম-কাজত অংশ লৈছিল।

তেওঁৰ শৈক্ষিক ডিগ্ৰীসমূহৰ ভিতৰত আছে: আন্নামলাই বিশ্ববিদ্যালয়ৰ কলা স্নাতকোত্তৰ, ২০০৩;আৰু দৰ্শনত স্নাতকোত্তৰ, আন্নামলাই বিশ্ববিদ্যালয়, ২০০৫।

২০০৬ চনৰ পৰা ২০০৯ চনলৈকে তামিলনাডু চেন্সৰ ব’ৰ্ডৰ সদস্য আছিল। ২০০৬ চনত আমেৰিকাত অনুষ্ঠিত হোৱা আমেৰিকান কাউন্সিল ফৰ ইয়ং পলিটিকেল লিডাৰ্ছ আৰু ২০০৯ চনত মালয়েছিয়াত অনুষ্ঠিত হোৱা এছিয়ান ইয়ং লিডাৰছ ছামিট আদি আন্তঃৰাষ্ট্ৰীয় মঞ্চত ভাৰতীয় যুৱ কংগ্ৰেছক প্ৰতিনিধিত্ব কৰি আহিছে। ২০১০ চনত নতুন দিল্লীত অনুষ্ঠিত হোৱা ভাইটাল-ভইচ অৱ এছিয়া এছিয়ান ৱমেন লিডাৰ্ছ মিটৰ বাবেও তেওঁক নিৰ্বাচিত কৰা হৈছিল। ভাৰতীয় সাধাৰণ নিৰ্বাচন, ২০১৯ৰ বাবে জোতিমণিয়ে লোকসভাৰ কৰূৰ সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থীত্ব লাভ কৰে। বহু সংবাদ মাধ্যম আৰু ৰাজনৈতিক বিশ্লেষকৰ সম্ভাৱনাক নাকচ কৰি জোতিমানিয়ে প্ৰবীণ ৰাজনীতিবিদ আৰু সৰ্বভাৰতীয় আন্না দ্ৰাবিদা মুনেত্ৰ কাঝাগামৰ নেতা এম থাম্বিদুৰাইক পৰাস্ত কৰে যিয পূৰ্বে লোকসভাৰ অধ্যক্ষ আৰু কেন্দ্ৰীয় মন্ত্ৰীসভাত উপ-সভাপতি হিচাপে কাৰ্যনিৰ্বাহ কৰিছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
গালো ভাষা

গালো হ'ল চীন-তিব্বতীয় শাখাৰ তানি ভাষাৰ অন্তৰ্গত ভাষা, যিটো ভাষা গালো জনগোষ্ঠীয়ে ব্যৱহাৰ কৰে। ইয়াৰ সঠিক স্থান তানি ভাষাসমূহৰ ভিতৰত এতিয়াও নিশ্চিত হোৱা নাই, কাৰণ ই তানি অঞ্চলৰ কেন্দ্ৰত অৱস্থিত আৰু আন্তঃ-তানি যোগাযোগৰ প্ৰভাৱত বিকশিত হৈছে। সাধাৰণ সংজ্ঞা অনুসৰি ই এটা বিপন্ন ভাষা, যদিও ইয়াৰ জীয়াই থকাৰ সম্ভাৱনা অন্য বহু ভাষাৰ তুলনাত বেছি ভাল।

উপভাষাসমূহ

গালো ভাষাৰ প্ৰধান উপভাষাসমূহ হ'ল — পুগো, লাৰে, আৰু কাৰ্গু কাৰ্ডি। উত্তৰ দিশৰ উপভাষাসমূহ এতিয়াও সম্পূৰ্ণভাৱে গৱেষণা কৰা হোৱা নাই। গালো ভাষাৰ বহু উপ-উপভাষা আছে যিবোৰ সাধাৰণতে আঞ্চল অনুসৰি ভিন্ন হয়। প্ৰতিবেশী ভাষাসমূহ হ'ল অসমীয়া, নেপালী, বড়ো, মিচিং, মিনিয়ং, পাৰ্বত্য মিৰি, টাগিন, নিচি, ব'ৰি, পাইলিবো, ৰামো আৰু ব'কাৰ।

ব্যাকৰণ

অধিকাংশ কেন্দ্ৰীয় আৰু পূৰ্ব তানি ভাষাৰ দৰে, গালো ভাষাও প্ৰধানকৈ [সংযোজকধৰ্মী আৰু সংকলিত। ইয়াত দুটা মুখ্য ধ্বনি স্বৰ আছে — উচ্চ আৰু নিম্ন — যিবোৰ সম্ভৱত প্ৰটো-তানি যুগৰ স্বৰবৈশিষ্ট্য প্ৰতিফলিত কৰে। আধুনিক গালোত “Tone-Bearing Unit (TBU)” সাধাৰণতে বহু-অক্ষৰীয় শব্দ হয়। গালো ব্যাকৰণত সমাপিকা আৰু অসমাপিকা ৰূপৰ মাজত দৃঢ় বৈষম্য আছে, আৰু বাক্য সংযোগ আৰু নামকৰণ দুয়োটাই বহুলভাৱে ব্যৱহৃত। বৰ্তমান গালোত একক ক্ৰিয়াৰ ধাৰাবাহিকতা দেখা নাযায়, যদিও প্ৰটো-ধাৰাবাহিক গঠন এক বৃহৎ উৎপত্তিগত suffix প্ৰণালীৰ ৰূপত বিকশিত হৈছে।

গালো ভাষাত (অব্যুত্পন্ন) মুখ্য শব্দশ্ৰেণী হ'ল নাম, বিশেষণ আৰু ক্ৰিয়া। অন্যান্য ব্যাকৰণিক বৈশিষ্ট্যত উত্তৰ পদ, সম্পৰ্ক সূচক নাম, শ্ৰেণীবাচক পদ, বহু ধৰণৰ দৃষ্টিকোণ suffix, আৰু বচন, প্ৰমাণ (evidentiality), অৱস্থা, আৰু ভাবৰ কাৰ্য সূচক sentence-final কণিকাৰ এক সমৃদ্ধ প্ৰণালী আছে। বাক্যৰ কাৰ্যচিহ্ন মূলত কৰ্মকাৰক; কৰ্তৃকাৰকতা দেখা পোৱা নাযায়।

ৰূপতত্ত্ব

গালো এটা “predicate-centric” ভাষা — অৰ্থাৎ ইয়াত ক্ৰিয়াপদবোৰ জটিল গঠনযুক্ত। ক্ৰিয়াৰ লগত বহু প্ৰত্যয় যোগ কৰি তাৰ অৰ্থ সলনি কৰিব পাৰি। নামবোৰ সৰল আৰু তাত প্ৰত্যয়ৰ সংখ্যা কম। গালো ভাষাৰ কিছু শব্দ সৰু, কিন্তু সিহঁতে আগতে থকা দীঘল শব্দৰ অংশ। কিছু বাঁধা ৰূপ (bound morpheme) কেৱল অন্য মুক্ত ৰূপৰ লগত ব্যৱহাৰ কৰিব পাৰি, আৰু কিছুবোৰ মূল শব্দৰ লগত জুৰি সাৰ্বিক অৰ্থ সলনি কৰে (suffix, affix, infix, clitic আদি)।

শিক্ষা

গালো ভাষা গালো জনগোষ্ঠী প্ৰধান এলেকাৰ বিদ্যালয়সমূহত তৃতীয় ভাষা হিচাপে পাঠ্যসূচীত অন্তৰ্ভুক্ত কৰা হৈছে।

আৰু চাওক

নেফামিজ

তথ্যসূত্ৰ

অধিক পঢ়িবলৈ চাওক

Post, Mark W. (2007). A Grammar of Galo. PhD Dissertation. Melbourne, La Trobe University Research Centre for Linguistic Typology.
Post, Mark W. (2009-10-22). "The phonology and grammar of Galo 'words': A case study in benign disunity". Studies in Language.

শ্ৰেণী:ভাৰতৰ ভাষা
শ্ৰেণী:অৰুণাচল প্ৰদেশ
দ্য আৰ্ট অফ ৱাৰ

দ্য আৰ্ট অফ ৱাৰ (চীনা: 孫子兵法 (সুঞ্চি বিংফা)) হৈছে চীনৰ এখন প্ৰাচীন সামৰিক গ্ৰন্থ। সম্ভৱতঃ খ্ৰীষ্টপূৰ্ব ৫ম শতিকাত এইখন পুথি ৰচনা কৰা হৈছিল। ইয়াৰ লেখক ছুন চু। যুদ্ধৰ ক'লা বিষয়ক এইখন গ্ৰন্থ ১৩টা অধ্যায়ৰে গঠিত। সাধাৰণতে যুদ্ধ সম্পৰ্কীয় সৰ্বশ্ৰেষ্ঠ গ্ৰন্থ বুলি গণ্য কৰা এই গ্ৰন্থখনে চীন আৰু এছিয়াৰ ইতিহাস আৰু সংস্কৃতিৰ ওপৰত গভীৰ প্ৰভাৱ পেলাইছে। ১৯১০ চনত লিয়নেল গিলছে এই গ্ৰন্থখন সম্পূৰ্ণৰূপে ইংৰাজীলৈ অনুবাদ কৰিছিল।

তথ্যসূত্ৰ

শ্ৰেণী:সাহিত্য
শ্ৰেণী:গ্ৰন্থ
দীপক মিশ্ৰ

ন্যায়াধীশ দীপক মিশ্ৰ (জন্ম ৩ অক্টোবৰ ১৯৫৩) ভাৰতৰ উচ্চতম ন্যায়ালয়ৰ ৪৫তম মুখ্য ন্যায়াধীশ। ন্যায়াধীশ জগদীশ সিং খেহৰে অৱসৰ গ্ৰহণ কৰাৰ পিছত তেওঁ ভাৰতৰ মুখ্য ন্যায়াধীশ হিচাপে নিযুক্তি পায়।তেওঁ ভাৰতৰ উচ্চতম ন্যায়ালয়ত ন্যায়াধীশ ৰূপে কাৰ্যনিৰ্বাহ কৰিছিল। পূৰ্বতে তেওঁ পাটনা আৰু দিল্লী উচ্চ ন্যায়ালয়ৰ মুখ্য ন্যায়াধীশ আছিল। ১৯৯০ চনত নিযুক্তি লাভ কৰা ভাৰতৰ ২১তম মুখ্য ন্যায়াধীশ ৰংগনাথ মিশ্ৰ তেওঁৰ খুড়ায়েক। ২০১৭ চনৰ ২৮ অক্টোবৰ তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক ভাৰতৰ মুখ্য ন্যায়াধীশ ৰূপে শপত বাক্য পাঠ কৰায়।

তেওঁৰ জন্ম ওড়িশাৰ কটকত হৈছিল।

কৰ্মজীৱন

ন্যায়াধীশ মিশ্ৰ ১৯৭৭ চনৰ ১৪ ফেব্ৰুৱাৰী তাৰিখে উকীল সন্থাত যোগ দিয়ে। তাৰপিছত তেওঁ ওড়িশা উচ্চ ন্যায়ালয়ত অধিবক্তা ৰূপে কৰ্মজীৱন আৰম্ভ কৰে। ১৯৯৬ চনত তেওঁ ওড়িশা উচ্চ ন্যায়ালয়ত অতিৰিক্ত ন্যায়াধীশ ৰূপে নিযুক্তি পায়। ১৯৯৭ চনত তেওঁ মধ্য প্ৰদেশ উচ্চ ন্যায়ালয়লৈ বদালি হয় আৰু তাত তেওঁ ১৯ ডিচেম্বৰত তাৰিখে তেওঁ স্থায়ী ন্যায়াধীশৰ পদ পায়। ২০০৯ চনৰ ডিচেম্বৰ মাহত তেওঁ পাটনা উচ্চ ন্যায়ালয়ত মুখ্য ন্যায়াধীশ হিচাপে নিযুক্তি লাভ কৰে। তাৰ পিছত তেওঁ ২০১০ চনৰ মে মাহত দিল্লী উচ্চ ন্যায়ালয়ৰ ন্যায়াধীশ ৰূপে বদলি হয়। তাৰ পিছত তেওঁ ২০১১ চনৰ ১০ অক্টোবৰত ভাৰতৰ উচ্চতম ন্যায়ালয়ত ন্যায়াধীশ ৰূপে অংশগ্ৰহণ কৰে।

ন্যায়াধীশ মিশ্ৰ সুদীৰ্ঘ ৭ বছৰ কাল উচ্চতম ন্যায়ালয়ৰ ন্যায়াধীশ ৰূপে কাৰ্যনিৰ্বাহ কৰাৰ পিছত ২০১৭ চনৰ ২৮ অক্টোবৰ তাৰিখে ভাৰতৰ ৪৫তম মুখ্য ন্যায়াধীশ ৰূপে নিযুক্ত হয়। তেওঁ ২০১৮ চনৰ ২ অক্টোবৰ তাৰিখে অৱসৰ গ্ৰহণ কৰিব।

তথ্য উৎস

শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:ভাৰতৰ ন্যায়াধীশ
শ্ৰেণী:ভাৰতৰ মুখ্য ন্যায়াধীশ